**На вниманието на лицата по чл. 3, ал. 11 от Наредба № Н-18/2006 г., които са регистрирани като земеделски производители, във връзка със задължението им за повторно еднократно подаване на данни в Националната агенция за приходите за наличните съдове/съоръжения за съхранение и/или зареждане с течни горива за собствени нужди**

Считано от 30 октомври 2015 г., е в сила задължение за лицата по чл. 3, ал. 11 от Наредба № Н-18/2006 г., които са регистрирани като земеделски производители, да подадат повторно данни в Националната агенция за приходите за наличните съдове/съоръжения за съхранение и/или зареждане с течни горива за собствени нужди. Данните се подават по реда на глава девета „б“ от наредбата еднократно, независимо от предходно подадените такива, в едномесечен срок от влизане в сила на задължението, т.е. до 30 ноември 2015 г. (вкл.).

Подаването на данни се извършва чрез е-услуга „Подаване на данни за наличните съдове/съоръжения за съхранение и/или зареждане с течни горива за собствени нужди, съгласно чл. 118, ал. 8 от ЗДДС“.

**І. За да се извърши повторно подаване на данни, задълженото лице трябва:**

**1.** Да избере функция „Корекция на първоначално подадените данни“. Функцията допуска използването на два бутона:

**1.1.** Бутон „Промяна на данни за изразходвано гориво и КИД“ - с него може да се променят подадените данни в полетата за изразходвано количество гориво за предходната година и данните в полето за код на икономическата дейност;

Променените данни се потвърждават с бутон „Потвърди“, след което се изпращат към НАП с бутон „Изпращане на данните към НАП“. Този ред се прилага и в случаите, когато няма промяна на данните.

Ако лицето не извърши промяна или не подаде повторно същите данни в секция „Общо изразходвано гориво за предходната година и КИД“, данните се считат за повторно подадени заедно с данните, потвърдени и изпратени към НАП в секция “Местонахождение и описание на съда/съоръжението”.

**1.2.** Бутон „Промени“, намиращ се в колона „Действие“ - на реда на всеки от подадените съдове/съоръжения в секция „Местонахождение и описание на съда/съоръжение“ – с него може да се променят подадените данни за всеки съд/съоръжение.

Променените данни се потвърждават с бутон „Потвърди“, след което се изпращат към НАП с бутон „Изпращане на данните към НАП“.

**2.** При избор на бутон „Промени“ към съотвения съд/съоръжение, лицето може да потвърди или ако е необходимо да отрази промяна в данните за съда/съоръжение.

Потвърждаване на данните (и ако е необходимо – промяна на данните) се извършва като на всяка стъпка от лицето се избира бутона “Потвърди”.

Лицето задължително трябва да завърши промяната или потвърждаването на данните за съда/съоръжението с бутон “Потвърди“ и изпращане на данните към НАП за съда/съоръжението чрез бутон “Изпращане на данните към НАП”. Ако не се спази този процес промени няма да бъдат отразени.

Всяко лице може да провери и да проследи дали е подало повторно данни към НАП като използва “Справка за подадените към НАП данни за съдове/съоръжения”. В тази справка в секцията “Местонахождение и описание на съда/съоръжението” в колоната “Дата на последна корекция” се визуализира датата и часа, на която е извършена и изпратена последната корекция на данните за съответния съд/съоръжение от лицата.

При наличие на няколко съда/съоръжения лицето е длъжно да продължи с следващото от списъка и да потвърди и изпрати към НАП данните.

**При неспазване на описания ред и начин на изпращане на цялата информация, данните не се считат за подадени към НАП.**

**ІІ. За да се извърши повторно подаване на данни и/или да се добави/отпише съд/съоръжение, задълженото лице трябва:**

1. Да избере функция „Подаване на данни при промяна в обстоятелствата, подаване на нов съд/съоръжение, отписване на съд/съоръжение“. Визуализират се подадените данни и трите бутона: Бутон „Промяна“, Бутон „Добавяне на нов съд/съоръжение“ и Бутон „Отпиши“.

1.1. Бутон „Добавяне на нов съд/съоръжение“ позволява да се подадат данни за нов съд/съоръжение, когато се придобива такъв. Въвеждат се данни в секция „Местонахождение и описание на съда/съоръжение“ и след потвърждаване се изпращат към НАП с бутон „Изпращане на данните към НАП“.

1.2. Бутон „Промяна“ позволява да се правят промени в подадените данни за местонахождение на съда/съоръжението, вида и предназначението на горивото, регистрационния номер на стопанисваната мобилна цистерна за зареждане, както и датата (годината), от която се стопанисва съдът/съоръжението. Променените данни се потвърждават и изпращат към НАП с бутон „Изпращане на данните към НАП“. Този ред се прилага и в случаите, когато няма промяна на данните. При наличие на няколко съда/съоръжения лицето е длъжно да продължи със следващото от списъка и да потвърди и изпрати към НАП данните.

1.3. Бутон „Отпиши“ позволява да се отпише съд/съоръжение, например когато съдът/съоръжението е продаден/о, повреден/о, бракуван/о или по друга причина, налагаща спиране използването на съда. След потвърждаване данните за отписване се изпращат към НАП с бутон „Изпращане на данните към НАП“.

Добавяне на нов съд/съоръжение, промяна или отписване на съд/съоръжение се извършва като на всяка стъпка от лицето се избира бутона “Потвърди”.

Лицето задължително трябва да завърши горните операции с бутон “Потвърди“. Изпращане на данните към НАП за съда/съоръжението се извършва чрез бутон “Изпращане на данните към НАП”. Ако не се спази този процес промени няма да бъдат отразени.

Всяко лице може да провери и да проследи дали е подало повторно данни към НАП като използва “Справка за подадените към НАП данни за съдове/съоръжения”. В тази справка в секцията “Местонахождение и описание на съда/съоръжението” в колоната “Дата на последна корекция” се визуализира датата и часа, на която е извършена и изпратена последната корекция на данните за съответния съд/съоръжение от лицата.

III. Повторното подаване на данни чрез функция „Корекция на първоначално подадените данни“ по точка I и чрез функция „Подаване на данни при промяна в обстоятелствата, подаване на нов съд/съоръжение, отписване на съд/съоръжение“ по точка II се визуализира във функция „Справка за подадени към НАП данни за съдове/съоръжения“ в колона „Дата на последна корекция“.

**Важно!**

**1.) Актуални са последно подадените данни.**

**2.) Ако, задълженото лице няма подадени данни към НАП следва да спази реда описан**

**в т. 5 от Указанията за ползване на е-услуга „Подаване на данни за наличните съдове/съоръжения за съхранение и/или зареждане с течни горива за собствени нужди, съгласно чл. 118, ал. 8 от ЗДДС“.**